**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K IMENOVANJU DIREKTORJA ZDRAVSTVENEGA DOMA ZOBOZDRAVSTVENO VARSTVO NOVA GORICA**

*PRAVNA PODLAGA:*

* Odlok o ustanovitvi javnega zavoda Zdravstveni dom Zobozdravstveno varstvo Nova Gorica (Uradni list RS, št.52/04) in Odlok o spremembah in dopolnitvah Odloka o ustanovitvi javnega zavoda Zdravstveni dom Zobozdravstveno varstvo Nova Gorica (Uradni list RS, št. 20/16)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Javni zavod Zdravstveni dom Zobozdravstveno varstvo Nova Gorica (v nadaljevanju: zavod) je dne 30. 11. 2022 občinam soustanoviteljicam dostavil dopis z zaprosilom za podajo soglasja k imenovanju direktorja javnega zavoda. Svet zavoda je na svoji šesti seji dne 24. 11. 2022 z večino glasov za direktorja izbral g. Gorana Štekarja, dr. dent. med., ki izpolnjuje vse pogoje razpisa.

Na podlagi poziva občinske uprave je zavod dne 13. 12. 2022 vlogo dopolnil z zapisnikom Sveta zavoda in prijavno dokumentacijo obeh kandidatov.

*RAZLOGI ZA SPREJETJE SKLEPA:*

V skladu z Odlokom o ustanovitvi javnega zavoda Zdravstveni dom Zobozdravstveno varstvo je po 36. členu rok za izdajo soglasja 60 dni od dneva prejema zahtevka, sicer se šteje, da je soglasje dano.

*OCENA STANJA:*

Vlogo je na svoji 2. redni seji obravnavala Komisija za mandatna vprašanja, volitve in imenovanja in sprejela sklep, s katerim predlaga Občinskemu svetu, naj poda soglasje k imenovanju g. Gorana Štekarja za direktorja Javnega zavoda Zdravstveni dom Zobozdravstveno varstvo Nova Gorica.

*CILJI IN NAČELA:*

Izvrševanje soustanoviteljskih pravic.

*FINANČNE IN DRUGE POSLEDICE:*

S podajo soglasja k imenovanju direktorja javnega zavoda ni finančnih posledic.

Pripravila:

Vladka Gal Janeš

Višja svetovalka I

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 12. člena Odlok o ustanovitvi javnega zavoda Zdravstveni dom Zobozdravstveno varstvo Nova Gorica (Uradni list RS, št.52/04) in Odloka o spremembah in dopolnitvah Odloka o ustanovitvi javnega zavoda Zdravstveni dom Zobozdravstveno varstvo Nova Gorica (Uradni list RS, št. 20/16) ter na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18), je Občinski svet Občine Renče-Vogrsko na seji dne\_\_\_\_\_ sprejel naslednji

**S K L E P**

1.

Občinski svet Občine Renče-Vogrsko daje soglasje k imenovanju g. Gorana Štekarja za direktorja Zdravstvenega doma Zobozdravstveno varstvo Nova Gorica.

2.

Ta sklep začne veljati takoj.

Številka: \_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_ Tarik Žigon, l. r.

 Župan